Коми Республикаса Юралысь, Коми Республикаса Веськöдлан котыр, Коми Республикаса Каналан Сöвет шогсьöмöн юöртöны Юрий Алексеевич Спиридонов - медводдза Коми Республикаса Юралысь кувсьöм йылысь.

Юрий Алексеевич Спиридонов кувсис 2010 вося моз тöлысь 12 лунö сьöкыд висьöм бöрын. Коми Республикаса Юралысь Вячеслав Гайзерлöн тшöктöм серти котыртöма Ю.Спиридоновöс гуалöм кузя Веськöдлан котырлысь комиссия. Панапидаыс да прöститчöмыс мунас 2010 вося моз тöлысь 14 лунö Сыктывкарын. Юрий Спиридоновöс гуаласны Сыктывкарлöн Гöрд Затон кладбищеын.

8.30 – Вежа Стефанлöн кафедральнöй соборын сьылöдöм.

10.00 – Коми Республикаса государственнöй опера да балет театрын прöститчöм.

11.30 - Коми Республикаса государственнöй опера да балет театрын траурнöй митинг.

\*\*\* Юрий Алексеевич Спиридонов чужис 1938 вося вöльгым тöлысь 1 лунö Омск обласьтын. Свердловскса горнöй институт помалöм бöрын уджалiс горнöй мастерсянь Коми АССР-ын Ярега веськöдланiнлöн шахтаса начальникöдз. Сiйöс бöрйылiсны СССР-са Медвылыс Сöвет депутатöн, индылiсны Россия Федерацияса Федерация Сöветö пырысьöн. 1994 восянь 2001 воöдз Ю.А. Спиридонов вöлi Коми Республикаса Юралысьöн. 2003 восянь 2007 воöдз – Россия Федерацияса Федеральнöй Собраниелöн Государственнöй Думаса депутат.

Экономическöй наукаса доктор, техническöй наукаса кандидат. Ю.А. Спиридоновлысь пуктöм пайсö вылö донъялöма правительственнöй наградаясöн.